Mõniste-Ritsiku Ristija Johannese kirik

Mõniste-Ritsiku Ristija Johannese kirik on õigeusu kirik Võru maakonnas Rõuge vallas Varstu alevikus. (vaadatud 18.12.2015) See on tunnistatud riiklikuks kultuurimälestiseks.

Pühakoda kasutab EAÕK Mõniste-Ritsiku Ristija Johannese kogudus.

Kirik ehitati 1855. aastal Mõniste mõisa maadele ja seetõttu kandis see algselt nime Mõniste kirik. Kiriku kõrval on Ritsiku kalmistu. Kuna kirik ei asunud tegelikult Mõnistes, siis hakati seda hiljem kutsuma Mõniste-Ritsiku kirikuks.Mõniste-Ritsiku Ristija Johannese kogudus Eesti Apostlik-Õigeusu Kiriku kodulehel (vaadatud 10.02.2017)

17. septembril 2016 avati kiriku juures mälestuskivi eesti soost pühakutele Theodor Petaile (oli mitme õigeusu kooli õpetaja-köster ja ka koolijuht) ja Anna Petaile (oli kooliõpetaja); nad küüditati juuniküüditamise käigus. Theodor lasti maha aastal 1942 Sosva vangilaagris, Anna suri aastal 1948 Tomski oblastis. Aastal 2012 kanoniseeris Konstantinoopoli Püha Sinod nad uusmärtriteks. Mälestuskivi pühitses metropoliit Stefanus koos ülempreestrite Andreas Põllu ja Aleksander Sarapiku ning preester Justinus Kivilooga. Mälestuskivi avamisel osalesid Kaitseliidu Võru maleva auvahtkond, naiskodukaitsjad, noorkotkad ja kodutütred. 

Pilte

Viited

Välislingid

Kiriku koduleht

Kategooria:Rõuge kihelkond
Kategooria:Rõuge vald
Kategooria:Võrumaa õigeusu kirikud
Kategooria:Võru maakonna õigeusu kirikud
Kategooria:Võru maakonna kultuurimälestised
Kategooria:EAÕK Tartu piiskopkond
Kategooria:Eesti puukirikud